

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**КРАГУЈЕВАЦ**

**Др Зорана Ђинђића бр. 22/2**

**Телефон: 034/209-242**

**Посл. бр. И.Ив-139/2020**

Дана: 19.05.2025. године

Јавни извршитељ Александар Тодоровић Крагујевац у извршном предмету извршнoг повериoцa AikBank akcionarsko društvo Beograd, Београд - Нови Београд, ул. БУЛЕВАР АРСЕНИЈА ЧАРНОЈЕВИЋА бр. 59А, МБ 06876366, ПИБ 100618836, против извршног дужника Слободан А. Бетулић, Гривац, ул. Богородичина бр. 34, ради намирења новчаног потраживања, по службеној дужности, донео је дана 19.05.2025. године следећи:

# З А К Љ У Ч А К

**I ОДРЕЂУЈЕ СЕ** **по избору извршног повериоца продаја непосредном погодбом непокретности** у својини извршног дужника са уделом од 1/1, чија вредност је процењена у укупном износу од 359.970,00 динара, уписана у лн.бр. 388 КО Гривац и то:

* кп.бр. 197/2, површине 4358 м2 , број дела 1, која се води као шума 3. класе, као шумско земљиште, ул. / потес Гај, уписана у лн.бр. 388 КО Гривац.

**Наведена непокретност продаје се по** **почетној** **цени од 30% од процењене вредности непокретности.**

**II *На наведеној непокретности постоји законско право прече куповине где ималац овог права има првенсто при куповини наведене непокретности наспрам најповољнијег понудиоца, ако изјави да непокретност купује под истим условима.***

**III**  Уговор о продаји непокретности из става I изреке, закључује се се између купца с једне стране и јавног извршитеља с друге стране, који продаје непокретности у име извршног дужника, а за рачун извршног повериоца, при чему се продајна цена слободно уговара.

Цена из уговора о продаји мора бити исплаћена **ОДМАХ** и **БЕЗ** **ОДЛАГАЊА** по доношењу закључка о додељивању предметне непокретности, а пре закључења уговора о продаји.

**IV** Писмене понуде се примају лично у канцеларији јавног извршитеља или путем поште на адресу ул. Др Зорана Ђинђића бр. 22/2**,** Крагујевац, најкасније до **09.06.2025. године**, након чега ће јавни извршитељ прихватити најповољнију понуду.

**V** Купац је дужан да непосредно пре закључења уговора о продаји, положи јемство у износу од 10% од процењене вредности предметне непокретности, под претњом пропуштања.

**VI** Овај закључак објављује се на огласној табли Основног суда у Крагујевцу и огласној табли Коморе јавних извршитеља.

# О б р а з л о ж е њ е

Решењем о извршењу Основног суда у Крагујевцу Ив-4263/2012 од 09.05.2012. године одређено је извршење на имовини извршног дужника ради намирења новчаног потраживања извршног повериоца, те спис предмета достављен овом јавном извршитељу ради даљег спровођења извршења, а сходно самосталној одредби члана 166. (с1). Закона о изменама и допунама Закона о извршењу и обезбеђењу.

Одредбом члана 545. Закона о извршењу и обезбеђењу („Службени гласник РС“ бр.106/2015,106/2016 - аутентично тумачење, 113/2017 - аутентично тумачење и 54/2019) прописано је да извршни поступци и поступци обезбеђења који су почели пре ступања на снагу овог закона настављају се према Закону о извршењу и обезбеђењу („Службени гласник РС“, бр.31/11, 99/11 – др. закон, 109/13 – УС, 55/14 и 139/14).

 Имајући у виду да се након друге јавне продаје по закључку овог јавног извршитеља од 20.02.2025. године, одржане дана 20.03.2025. године извршни поверилац у поднеску од 09.04.2025. године изјаснио да се предметна непокретност продаје непосредном погодбом, на основу чл. 36, 96. и 129. Закона о о извршењу и обезбеђењу („Службени гласник РС“, бр.31/11, 99/11 – др. закон, 109/13 – УС, 55/14 и 139/14), а у вези са чланом 545. Закона о извршењу и обезбеђењу („Службени гласник РС“ бр.106/2015,106/2016 - аутентично тумачење, 113/2017 - аутентично тумачење и 54/2019), одлучено је као у изреци закључка.

|  |  |  |
| --- | --- | --- |
| **ПОУКА О ПРАВНОМ ЛЕКУ:**Против овог закључка приговор није дозвољен. |  | **ЈАВНИ ИЗВРШИТЕЉ**\_\_\_\_\_\_\_\_\_\_\_\_\_\_Александар Тодоровић |

Дн-а

-Извршном повериоцу,

-Извршном дужнику,

-Основном суду у Крагујевцу за огласну таблу и интернет страницу (информатичару)

-Комори јавних извршитеља за огласну таблу